MT
C 235/18
Il-Ġurnal Uffiċjali tal-Unjoni Ewropea
3.7.2023
— tiċħad ir-rikors ta’ Carpatair għall-annullament tad-Deċiżjoni tal-Kummissjoni (UE) 2021/1428 tal-24 ta’ Frar 2020 dwar l-Għajnuna mill-Istat SA.
31662 – C/2011 (ex NN/2011) implimentata mir-Rumanija għall-Ajruport Internazzjonali ta’ Timișoara – Wizz Air (1); u — tikkundanna lil Carpatair għall-ispejjeż taż-żewġ istanzi.
B’mod sussidjarju: — tannulla s-sentenza tal-Qorti Ġenerali fil-Kawża Carpatair vs Il-Kummissjoni, T-522/20; — tibgħat il-kawża quddiem il-Qorti Ġenerali għal kunsiderazzjoni mill-ġdid; — tirriżerva l-ispejjeż.
Aggravji u argumenti prinċipali L-appellanti ssostni li s-sentenza appellata għandha tiġi annullata fuq il-bażi tal-aggravji li ġejjin: — L-ewwel aggravju: il-Qorti Ġenerali żnaturat il-provi u kisret ir-rekwiżiti proċedurali essenzjali billi kkonkludiet li kien hemm rabta kawżali bejn il-ftehimiet tal-2008 u tal-2010 konklużi bejn Wizz Air u l-ajruport u l-effetti sostanzjali li ġarrbet Carpathian. — It-tieni aggravju: il-Qorti Ġenerali naqset mill-obbligu tagħha ta’ motivazzjoni dwar l-eżistenza ta’ effett sostanzjali mġarrab minn Carpatair bħala riżultat tal-Pubblikazzjoni ta’ Informazzjoni Ajrunawtika tal-2010 u dwar il-locus standi fir-rigward ta’ din l-istess miżura. — It-tielet aggravju: il-Qorti Ġenerali wettqet żball ta’ liġi meta kkonkludiet li l-konklużjonijiet tal-Kummissjoni li jgħidu li l-Pubblikazzjoni ta’ Informazzjoni Ajrunawtika tal-2010 li ma kinitx ta’ natura selettiva kienu ppreġudikati. — Ir-raba’ aggravju: il-Qorti Ġenerali wettqet żball ta’ liġi meta kkonkludiet li r-rapport ex post dwar il-profitabbiltà tal-ftehimiet tal-2008 u tal-2010 ibbażat fuq data ex ante kien irrilevanti.
(1)
ĠU 2021, L 308, p. 1; rettifika fil-ĠU 2021, L 327, p. 4.
Appell ippreżentat fis-17 ta’ April 2023 minn Societatea Naţională “Aeroportul Internaţional Timişoara – Traian Vuia” SA (AITTV) mis-sentenza mogħtija mill-Qorti Ġenerali (It-Tmien Awla Estiża) fit-8 ta’ Frar 2023 fil-Kawża T-522/20, Carpatair vs Il-Kummissjoni (Kawża C-246/23 P) (2023/C 235/22) Lingwa tal-kawża: l-Ingliż Partijiet Appellant: Societatea Naţională “Aeroportul Internaţional Timişoara – Traian Vuia” SA (AITTV) (rappreżentanti: V. Power, R. Hourihan, Solicitors) Partijiet oħra fil-proċedura: Carpatair SA, Il-Kummissjoni Ewropea, Wizz Air Hungary Légiközlekedési Zrt.
(Wizz Air Hungary Zrt.)
Talbiet L-appellanti titlob li l-Qorti tal-Ġustizzja jogħġobha: — tannulla s-sentenza tal-Qorti Ġenerali u tiċħad ir-rikors għal annullament ippreżentat minn Carpatair kontra d-Deċiżjoni tal-Kummissjoni (UE) 2021/1428 tal-24 ta’ Frar 2020 dwar l-Għajnuna mill-Istat SA.
31662 – C/2011 (ex NN/2011) implimentata mir-Rumanija għall-Ajruport Internazzjonali ta’ Timișoara – Wizz Air (1) u jew tiddeċiedi l-kawża u tiċħad it-teżi ta’ Carpatair fl-intier tagħha (inklużi t-tielet u r-raba’ motiv li l-Qorti Ġenerali ma ppronunzjatx ruħha fuqhom), jew tibgħat il-kawża lill-Qorti Ġenerali għal kunsiderazzjoni mill-ġdid; u